Le constructivisme yekka-d seg yimahilen n Jean Piaget (1964) i d-yessenked deg teẓri i d-yeqqaren: «un individu confronte a une situation donnée va mobiliser un certain nombre de structure cognitives»,asuql-is: «anelmad neɣ amdan s umata mi ara d-yaf iman-is deg tegnatin ugur, yessemras kra n temsukin n umusnan». Taẓri-agi n ulemud tettaleɣ sɣur unelmad i yellan d amigaw agejdan deg ukala n tmusni. Ɣer Piaget, win ilemden ur iseɛɛu ara assaɣ d tmusniwin ara yelmed kan, maca yesseqɛad deg-sent akken yedda wayen ilemmed deg tmetti deg yettidir s userwes (en s’adaptant). Tazemert-agi n userwes tsenned ɣef sin n yikalen n usmili n yimdanen d wayen ttidiren jmiɛ, tamsertit (assimilation) d usmeckiked (accommodation) d umnekni (équilibration) i d-yettilin gar n yikalen i d-yettwasegzan deg wayen id-iteddun: -Tamsertit: (…) tettili-d mi ara ad d-yaf umdan iman-is sdat n ugur deg tegnit n ulemud, iteqqen inefkan i d-yessekcam ɣer tmusniwin tilɣa d tmusniwin yesɛa yakan (….) -Amseckiked: adeg ideg yettidir umdan ttḥettimen fell-as ad iɛiwed aseqɛed d uwali deg tmusniwin-is, d tarrayt s wayes yettwali yakan timsal.